দার্জিলিং থেকে শিলিগুড়ি ফেরার পথে আরো যে অজানা এক বিস্ময় অপক্ষো করছিলো তা আগে থেকে বুঝিনি। দার্জিলিং শহর পাহাড়ের গায়ে গায়ে, সিঁড়ির মতো, আবার মেঘের মধ্যে। এই রোদ এই বৃষ্টি। ঝাউগাছের সারি রাস্তার দুই পাশে মাথা উঁচু করে আকাশমুখী হয়ে দাঁড়িয়ে আছে কতকাল জানা নেই। এই পাইনঘেরা পথ ধরে নেপালের সীমান্ত ধরে গাড়ি এগোতে থাকলো তুমুল বৃষ্টির বল্লম খেতে খেতে। আহ্ কি যে আনন্দ লাগছে! দুই পাশে পাহাড়ের গায়ে বিশাল বিশাল সবুজিয়া চা-বাগান, অসংখ্য পাহাড়জুড়ে চায়ের সা¤্রাজ্য বিস্তীর্ণ। আমাদের রাস্তা আস্তে আস্তে উঁচুতে উঠে যাচ্ছে। আষাঢ় মাস হওয়ায় জলজ মেঘপুঞ্জ দলবেঁধে খেলে বেড়াচ্ছে, দুষ্টুমি করছে, আমাদের গাড়ির গা ছুঁইয়ে দিয়ে অজানা গন্তব্যে পাড়ি জমাচ্ছে। মেঘপাহাড় পাড়ি দিয়ে একসময় এসে পৌঁছলাম মিরিক।